Общинска избирателна комисия Тервел

**ПРОТОКОЛ № 10**

Днес, 27.09.2019г. в гр. Тервел се проведе заседание на Общинска избирателна комисия-Тервел. На заседанието присъстваха:

**Председател:** Невяна Димитрова Пенчева

**Зам.-Председател:** Адем Мустафов Адемов

**Зам.-Председател:** Александър Стоянов Александров

**Секретар:** Капка Христова Георгиева

Членове: Маринка Върбанова Николова

Елка Цонева Иванова

Димитър Христов Цонев

Валентин Стоянов Петров

Мария Станчева Минчева

Маринка Стефанова Тодорова

Виолета Русева Янкова

Заседанието бе открито в 15:30 часа и председателствано от Председателя на ОИК-Тервел Невяна Пенчева.

Установено бе присъствието на 11 члена на ОИК-Тервел и наличие на кворум.

Председателят на комисията запозна присъстващите с проекта за дневен ред, като след разисквания единодушно с 11 *гласа ЗА* бе приет следния дневен ред:

**1. Предложение за регистрация на независим кандидат за кмет на Община Тервел, предложен от инициативен комитет в подкрепа на Станимир Недков Любенов, за участие в изборите за общински съветници и за кметове, насрочени на 27 октомври 2019 г.**

**2. Определяне на поредния номер на инициативен комитет, регистрирал кандидатска листа в бюлетината за гласуване в изборите за общински съветници и за кметове насрочени за 27 октомври 2019 година.**

**1.По точка първа от дневния ред:**

Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:

***РЕШЕНИЕ   
№ 70-МИ***

***Тервел, 27.09.2019г.***

***ОТНОСНО:*** *Регистрация на независим кандидат за кмет на Община Тервел, предложен от инициативен комитет в подкрепа на Станимир Недков Любенов, за участие в изборите за общински съветници и за кметове, насрочени на 27 октомври 2019 г.*

*На 25.09.2019 г., ЦИК – София със свое Решение № 1198-МИ/ 25.09.2019 г. отмени Решение № 62-МИ/ 24.09.2019 г. на ОИК - Тервел, с което бе заличена регистрацията на Станимир Недков Любенов, като независим кандидат за кмет на Община Тервел, издигнат от инициативен комитет, представляван от Стефан Йорданов Стефанов за участие в изборите за общински съветници и за кметове, насрочени за 27 октомври 2019г. В заключителната част на решение си, ЦИК – София даде указания на ОИК – Тервел да приеме от своя страна допълнителните списъци на инициативния комитет, съдържащи данни и подписи на 45 избиратели от община Тервел и да ги предаде на ТЗ „ГРАО“ гр. Добрич за проверка.*

*Във връзка с гореизложеното и след като се запознаха с решението на ЦИК - София, членовете на ОИК – Тервел предприеха незабавни действия по изпълнение на указанията, като още на 26.09.2019 г., допълнителните списъци на инициативния комитет, съдържащи данни и подписи на 45 избиратели от община Тервел бяха предадени, с Приемо-предавателна разписка от 27.09.2019 г., за проверка в ТЗ „ГРАО“ гр. Добрич.*

*Въз основа на извършената проверка, на 27.09.2019 г., ръководителя на териториалното звено г-жа Павлета Костова, представи на вниманието на комисията протокол, с вх. № 54/ 27.09.2019 г. на ОИК, от който е видно, че от проверените общ брой по представения списък избиратели – 45 (четиридесет и пет), коректните записи са общо: 42.*

*В заключение на изложеното,  ОИК – Тервел достигна до извода, че след проверката на допълнителните списъци с данни и подписи, независимият кандидат за кмет на Община Тервел – Станимир Недков Любенов* ***е достигнал необходимия брой избиратели, за да бъде регистриран.***

*На основание чл. 87, ал. 1, т. 14 от ИК във вр. с чл. 417, ал.1 от ИК и Решение № 943-МИ/ 02.09.2019г. на ЦИК, Общинска избирателна комисия– Тервел,*

*Р Е Ш И:*

1. *Регистрира Станимир Недков Любенов, независим кандидат за кмет на Община Тервел, издигнат от инициативен комитет, представляван от Стефан Йорданов Стефанов, за участие в изборите за общински съветници и за кметове, насрочени за 27.10.2019г.*
2. *Издава удостоверение на регистрирания кандидат.*

*Решението подлежи на обжалване пред ЦИК - София в тридневен срок, считано от обявяването му.*

*Препис от решението да се изложи на информационното табло на ОИК – Тервел.*

**Гласували 11 членове на ОИК- Тервел:**

**„За“ – Невяна Пенчева, Адем Адемов, Капка Георгиева, Маринка Николова, Елка Иванова, Димитър Цонев, Валентин Петров, Мария Минчева, Александър Александров, Виолета Янкова, Маринка Тодорова**

**„Против“ – 0**

**2. По точка втора от дневния ред:**

Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:

***РЕШЕНИЕ  
№ 71-МИ  
Тервел, 27.09.2019***

***ОТНОСНО:*** *Определяне на поредния номер на инициативен комитет, регистрирал кандидатска листа в бюлетината за гласуване в изборите за общински съветници и за кметове насрочени за 27 октомври 2019 година.*

*Въз основа на изтегления жребий с Решение № 1184-МИ/ 25.09.2019 г. на ЦИК и на регистрираните кандидатски листи на партиите, коалициите, местните коалиции и инициативните комитети, ОИК-Тервел определя номера в бюлетината на ИК, регистриран в ОИК-Тервел, съгласно входящия регистър (Приложение № 56-МИ) от изборните книжа на ЦИК.*

*На основание чл.87, ал.1, т.13, във връзка с чл. 423, ал. 2 от Изборния кодекс и Решение № 1184-МИ/ 25.09.2019 г. на ЦИК, Общинска избирателна комисия – Тервел,*

***Р Е Ш И:***

*Определя поредния номер в бюлетината за гласуване на ИК „Станимир Недков Любенов“, регистрирал кандидатска листа в изборите за общински съветници и за кметове, насрочени на 27.10.2019 г., както следва:*

***№******67 – ИК „Станимир Недков Любенов“***

*Решението подлежи на обжалване пред ЦИК – София в тридневен срок, считано от обявяването му.*

*Препис от решението да се изложи на информационното табло на ОИК – Тервел.*

**Гласували 11 членове на ОИК- Тервел:**

**„За“ – Невяна Пенчева, Адем Адемов, Капка Георгиева, Маринка Николова, Елка Иванова, Димитър Цонев, Валентин Петров, Мария Минчева, Александър Александров, Виолета Янкова, Маринка Тодорова**

**„Против“ – 0**

**Поради изчерпване на дневния ред заседанието на ОИК-Тервел бе закрито в 16:00 часа.**

Председател: ………………………………………….

(Невяна Димитрова Пенчева)

Секретар: ……………………………………………..

(Капка Христова Георгиева)